
Ablakgyártásban használt lazúrok tapadásának összehasonlító vizsgálata gyalult, illetve csiszolt felületeken

Vizsgálataink során négy különböző mechanikai megmunkálási módon átesett, álló évgyűrűs lufenyő (Picea abies) alapanyagon vizsgáltuk a felületi érdességet, illetve a felületi feszültséget. A mérések elvégzése után minden mintatestet felületkezeltünk, majd leszakításvizsgálatokat végeztünk annak megállapítására, hogy a különböző módon megmunkált felületeken milyen minőségű tapadás hozható létre. Felületi feszültség szempontjából legmagasabb felületi feszültsége a 120-al csiszolt mintatesteknek volt, átlagban 53,72 N/m, őket követte a 150-el csiszolt 50,84 N/m és a hidrogyalult 50,69 N/m –es átlaga, végül legalacsonyabb felületi feszültsége a gyalult mintatesteknek volt 43,11 N/m. Érdesség szempontjából a 120-as minta mutatta a legnagyobb Rz értékeket(34,78 µm), ezt követte a gyalult(33,03 µm), majd a 150-es minta (29,39 µm) és végül a hidrogyalult minta következett(26,39 µm). A magas felületi feszültséget mutató 120-as minták a tapadás vizsgálatok során a második legkedvezőbb eredményt mutatták (σsz=0,008 MPa), a legkedvezőbb tapadás eredményt a hidrogyalult felületeken mértünk(σsz=0,0084 MPa). A legkisebb szakító szilárdság értékeket a gyalult minta mutatta(σsz =0,007 MPa). Eredményeink alapján elmondható, hogy a hidrogyalulás alkalmasabb megmunkálási mód a megmunkálás során kialakuló magasabb felületi energia miatt, a hagyományos gyaluláshoz viszonyítva. Hidrogyalulás során – jelen eredményeink alapján – jobb felületkezelő anyag terülés, jobb nedvesíthetőség, valamint jobb beszívódás érhető el, kültéri ablakok és ajtók szempontjából pedig hosszabb élettartam. 



